Document ID: 32009R0898

KOMISSION ASETUS (EY) N:o 898/2009,
annettu 25 päivänä syyskuuta 2009,
Euroopan parlamentin ja neuvoston asetuksen (EY) N:o 998/2003 liitteen II muuttamisesta maiden ja alueiden luettelon osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (1) ja erityisesti sen 10 ja 19 artiklan,
sekä katsoo seuraavaa:
(1)
Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt.
(2)
Asetuksen (EY) N:o 998/2003 liitteessä II olevassa C osassa luetellaan ne kolmannet maat ja alueet, joissa ei esiinny raivotautia, mukaan luettuina ne kolmannet maat ja alueet, joiden osalta riskiä raivotaudin kulkeutumisesta yhteisöön kyseisistä maista tai kyseisiltä alueilta tulevien lemmikkieläinten kuljetusten seurauksena ei pidetä jäsenvaltioiden välisiin kuljetuksiin liittyvää riskiä suurempana.
(3)
Luetteloon hyväksyttyjen kolmansien maiden on todistettava, ettei raivotautia esiinny sen alueella ja että se noudattaa tiettyjä vaatimuksia, jotka liittyvät raivotautiepäilyksen ilmoittamiseen, valvontajärjestelmään, eläinlääkäritoimen rakenteeseen ja organisaatioon, raivotaudin torjumiseksi ja valvomiseksi toteutettujen kaikkien lainsäädäntötoimien täytäntöönpanoon ja raivotaudin vastaisten rokotteiden markkinoille saattamista koskeviin säännöksiin.
(4)
Saint Lucian toimivaltaiset viranomaiset ovat toimittaneet tietoja kyseisen valtion raivotautitilanteesta ja tietoja, jotka liittyvät asetuksessa (EY) N:o 998/2003 säädettyjen vaatimusten noudattamiseen. Tarkasteltujen tietojen perusteella vaikuttaa siltä, että Saint Lucia täyttää asetuksessa vaaditut asiaankuuluvat edellytykset ja se olisi sen vuoksi liitettävä asetuksen (EY) N:o 998/2003 liitteessä II olevassa C osassa olevaan luetteloon.
(5)
Sen vuoksi asetuksen (EY) N:o 998/2003 liitteessä II olevaa C osaa olisi muutettava.
(6)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 998/2003 liitteessä II olevaan C osaan Caymansaaria ja Montserratia koskevien kohtien väliin seuraava kohta:
”LC
Saint Lucia”.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä syyskuuta 2009.

Labels: 0
8
6